Subject: 7-1/23-69 Väike-Maarja valla tuuleala nr 6 detailplaneeringu eskiislahenduse ja keskkonnamõju strateegilise hindamise aruande eelnõu avalikustamine
From: <[email-masked]>
To: Päästeamet <[email-masked]>
Date: Thu, 26 Mar 2026 09:30:07 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tere!

Valminud on Väike-Maarja valla tuuleala nr 6 detailplaneeringu (DP) 
eskiislahendus ja DP elluviimisega kaasneva keskkonnamõju strateegilise 
hindamise (KSH) aruande eelnõu. Planeeringuala suurus on ca 555 ha ja see 
asub peamiselt Vao küla territooriumil. Planeeringuala asukohaskeem on 
leitav valla 
<https://v-maarja.ee/elukeskkond-ehitamine-ja-planeerimine/planeerimine-ja-ehitamine/detailplaneeringud#tuuleala-6-detailpla> 
veebilehel.

DP koostamise algataja ja kehtestaja on Väike-Maarja Vallavolikogu, DP 
koostamise korraldaja on Väike-Maarja Vallavalitsus, DP koostaja on AB Artes 
Terrae OÜ.

DP eesmärk on rajada kuni 13 elektrituulikut (kõrgusega kuni 300 m) ja 
alajaamad koos salvestusjaamadega. Planeeringulahendus määrab kindlaks 
kruntide ehitusõiguse, hoonestusalad ning vajaliku taristu, sealhulgas 
juurdepääsuteed ja maakaabelliinid. Dokument on aluseks hilisemate 
ehitusprojektide koostamisele.

KSH analüüsib mõju looduskeskkonnale, sealhulgas linnustikule, nahkhiirtele 
ja rohevõrgustikule. Oluliste teemadena käsitletakse müra, vibratsiooni, 
varjutust ja visuaalset mõju maastikule. Positiivse poolena tuuakse välja 
panus kliimaeesmärkidesse ja kohaliku kogukonna kasu läbi keskkonnatasude. 
KSH aruandes on pakutud välja ebasoodsat mõju leevendavad meetmed. Tegevust 
peetakse perspektiivseks, kui järgitakse seatud keskkonnatingimusi. KSH 
aruande kohaselt ei ole ette näha piiriülest mõju. KSH tulemused kajastuvad 
DP lahenduses.

Tuuleala 6 DP eskiislahenduse ja KSH aruande eelnõu avalik väljapanek toimub 
ajavahemikus 17. aprill – 17. mai 2026

DP eskiislahenduse ja KSH aruande eelnõuga saab tutvuda elektrooniliselt 
valla 
<https://v-maarja.ee/elukeskkond-ehitamine-ja-planeerimine/planeerimine-ja-ehitamine/detailplaneeringud#tuuleala-6-detailpla> 
veebilehel ja paberil Väike-Maarja raamatukogus (lahtioleku aegadel, Lõuna 
tn 10, Väike-Maarja alevik)

Avaliku väljapaneku jooksul on igal isikul õigus avaldada DP eskiislahenduse 
ja KSH aruande eelnõu kohta arvamust. Arvamused palume esitada kirjalikult 
hiljemalt 17. maiks 2026 Väike-Maarja vallavalitsuse e-posti aadressile 
[email-masked] või postiaadressile Pikk tn 7, Väike-Maarja 46202.

Vastused esitatud küsimustele ning seisukohad arvamuste ja ettepanekute 
kohta avaldatakse valla veebilehel tuuleala nr 6 DP dokumentide hulgas. 
Avaldamise kohta saadetakse ettepanekuid esitanutele eraldi teavitus.

DP eskiislahenduse ja KSH aruande eelnõu avaliku väljapaneku tulemuste 
avalik arutelu toimub 29.06.2026 algusega kell 17.00 Sisekaitseakadeemia 
Väike-Maarja õppekeskuse aulas (J. Liivi tn 6 Väike-Maarja alevik).

Palun andke teada [email-masked], kui Teie e-posti aadress muutub või 
kui soovite teavitusi teisele e-posti aadressile.

Väike-Maarja Vallavalitsus

D. Seepter
329 5755
  <http://email.mg.v-maarja.ee/o/eJxEjj1uwzAMhU9jbREoiiLlgUPQdsjaG9ASm6So0MJ2c_7CyNDtPbwffOfxc_te7d2_bPd-2X1cXpWgEqXQFWqFJbgmESoJEGq4KbWeCkM3onlepBJ3znC4RT44YbgrAjJkZJAMIDFVF8bWwbLMM_hEMK7xcRpm66dF9zB82-zqp3vXKb9gXKx4oVStuWFLBVo7VvakjSx5ym9h1dW39nskT3Fc7Xr-b4WH4l8AAAD__1x0QWs>